DOPLNOK K INFORMÁCII
O VYHODNOTENÍ MECHANIZMU ODDLŽOVANIA ZDRAVOTNÍCTVA A FINANČNEJ ANALÝZE NÁKLADOV NA JEHO ZABEZPEČENIE O MESIAC JÚN 2004

1.	Vyhodnotenie mechanizmu oddlžovania prostredníctvom spoločnosti Veriteľ, a.s.

Oddlžovanie zdravotníckych zariadení sa realizuje v 2 fázach:
1. fáza
V rámci 1. fázy spoločnosť Veriteľ, a.s. pokračuje v oddlžení tých zdravotníckych zariadení, ktoré v zmysle zákona č. 416/2001Z. z. prešli z pôsobnosti orgánov štátnej správy na obce a vyššie územné celky, alebo boli v zmysle transformačného zákona č. 13/2002 Z. z. v znení neskorších predpisov transformované na neziskové organizácie. 							Spoločnosť Veriteľ, a.s.  spracovala podklady od 1455 veriteľov, ktorí vykázali pohľadávky vo výške 1.674.511.597,83 Sk, čo predstavuje po kontrole dokladov pohľadávky voči zdravotníckym zariadeniam vo výške istiny 999.199.234,41 Sk.  Tie pohľadávky, ktoré kontrola pri verifikácii označila za nepochybné, boli po  dojednaní podmienok s jednotlivými veriteľmi odkupované spoločnosťou Veriteľ a.s. Cieľom postupu pri jednaniach s veriteľmi je dosiahnuť čo najvýhodnejšie podmienky, za ktorých sú pohľadávky odkúpené, a za ušetrené prostriedky oddlžiť ďalšie záväzky zdravotníckych zariadení. V hodnotenom období spoločnosť uzavrela s veriteľmi 1244 zmlúv o postúpení pohľadávok v sume  787.831.689,76 Sk.  Dosiahnutá úspora odkúpených pohľadávok na istine je v objeme 51.095.819,87 Sk.
2. fáza
2. fázu oddlženia zdravotníckych zariadení v pôsobnosti MZ SR schválila  vláda SR svojim uznesením č. 1154/2003, ktorým boli prostriedky vo výške 1,929 mld. Sk presunuté z prvej fázy s cieľom urýchliť proces oddlženia. Predmetom odlženia zdravotníckych zariadení v pôsobnosti MZ SR sú ich záväzky po lehote splatnosti k 31.12.2003. Z toho Veriteľ, a.s. oddlžuje v rámci druhej fázy 50% záväzkov po lehote splatnosti.									Ku dňu 30.6.2004 sa prihlásilo 297 veriteľov, ktorí si vyčíslili svoje  pohľadávky voči zdravotníckym zariadeniam vo výške 4.387.047.666,13 Sk. Z toho boli verifikované podklady (faktúry) v počte 49.520 kusov od 162 veriteľov. Tie pohľadávky, ktoré kontrola pri verifikácii označila za nepochybné, boli po  dojednaní podmienok s jednotlivými veriteľmi odkupované spoločnosťou Veriteľ, a.s. Cieľom postupu pri jednaniach s veriteľmi je dosiahnuť čo najvýhodnejšie podmienky za ktorých sú pohľadávky odkúpené a za ušetrené prostriedky oddlžiť ďalšie záväzky zdravotníckych zariadení.	V hodnotenom období spoločnosť uzavrela s veriteľmi 19 zmlúv o postúpení pohľadávok v celkovej výške  945.641.773,68 Sk. Dosiahnutá úspora na istine odkúpených pohľadávok je v objeme 40.898.128,15 Sk.

Celkový stav oddlženia
Počet veriteľov	Výška pohľadávky v Sk	Počet uzatvorených zmlúv	Celková suma oddlženia v Sk	Úspora istiny v Sk	
1752	6.061.559.263,96	1331	1.733.473.463,44	91.993.948,02	

2. Náklady spoločnosti Veriteľ, a.s. na zabezpečenie procesu oddlženia
Od 1.3.2004 Spoločnosť Veriteľ, a.s. vykonáva svoju činnosť v prenajatých priestoroch Ministerstva financií SR. 									Celkové náklady od vzniku spoločnosti dosiahli 13.360.385,- Sk a výnosy 76.873.880,- Sk. Predmetom týchto nákladov sú všetky nevyhnutné výdavky, ktoré súvisia s materiálno-technickým zabezpečením realizácie mechanizmu oddlžovania. Všetky náklady boli pokryté úrokovými výnosmi zo spravovaných  prostriedkov, ktoré sú  v základnom imaní spoločnosti. 

3. Dlh v rezorte zdravotníctva

Ministerstvo zdravotníctva SR ako hlavnú prioritu v Programovom vyhlásení vlády deklarovalo postupnú stabilizáciu dlhu v zdravotníctve. Od roku 2003 v rámci reformy zdravotníctva ministerstvo postupne začalo prijímať opatrenia, ktorých cieľom je zmierniť a postupne zastaviť narastanie dlhu v systéme zdravotníctva. 
Celkový dlh v rezorte zdravotníctva za I. polrok r. 2004 vzrástol o 1,663 mld. Sk. V porovnaní s I. polrokom roku 2003, kedy za rovnaké obdobie dlh vzrástol o 3,232 mld. Sk je zreteľné zníženie rastu dlhu o polovicu. K tomuto pozitívnemu trendu prispeli predovšetkým zdravotné poisťovne u ktorých došlo k zníženiu dlhu  od začiatku roku  o 0,702 mld. Sk.

Tab č. 1: Prehľad dlhu v rezorte zdravotníctva					v mld.sk		
 	k 1.1. 2003	k 31.12. 2003	k 30.6. 2004	rast dlhu za I. polrok	priemerný mesačný rast v roku 2003         (B-A)/12	priemerný mesačný rast za I. polrok r. 2004           (C-B)/6	rast+ /   pokles- (F-E)	
 	 	A	B	C	D	E	F	G	
VONKAJŠÍ DLH	 	 	 	 	 	 	 	 	
Zdravotnícke zariadenia v pôsobnosti MZ SR	istina	8,831	11,183	12,788	1,605	0,196	0,268	0,072	
Zdravotnícke zariadenia delimitované na obce a VÚC a transformované na n.o. 	istina	0,000	1,906	2,708	0,802	0,159	0,134	-0,025	
Zdravotnícke zariadenia spolu	istina	8,831	13,089	15,496	2,407	0,355	0,401	0,046	
Zdravotné poisťovne (bez dlhu voči lôžkovým zariadeniam a osobitného účtu prerozdelenia)	istina	5,013	3,926	3,019	-0,907	-0,091	-0,151	-0,061	
Zdravotné poisťovne (memorandové položky)	pôžičky, úvery, Veriteľ, a.s.	0,000	4,600	4,600	0,000	0,383	0,000	-0,383	
	NFV	2,724	0,400	0,400	0,000	-0,194	0,000	0,194	
Zdravotné poisťovne spolu	istina	7,737	8,926	8,019	-0,907	0,099	-0,151	-0,250	
SPOLU VONKAJŠÍ DLH	istina	16,568	22,015	23,515	1,500	0,454	0,250	-0,204	
VNÚTORNÝ DLH	 	 	 	 	 	 	 	 	
Zdravotnícke zariadenia v pôsobnosti MZ SR	istina	0,310	0,300	0,282	-0,018	-0,001	-0,003	-0,002	
Zdravotnícke zariadenia delimitované na obce a VÚC a transformované na n.o. 	istina	0,000	0,108	0,084	-0,024	0,009	-0,004	-0,013	
Zdravotnícke zariadenia spolu	istina	0,310	0,408	0,366	-0,042	0,008	-0,007	-0,015	
Zdravotné poisťovne - dlh voči lôžkovým zdravotníckym zariadeniam	istina	1,486	0,995	1,221	0,226	-0,041	0,038	0,079	
Zdravotné poisťovne - dlh voči osobitnému účtu prerozdelenia	istina	2,741	2,564	2,543	-0,021	-0,015	-0,003	0,011	
Zdravotné poisťovne	istina	4,227	3,559	3,764	0,205	-0,056	0,034	0,090	
SPOLU VNÚTORNÝ DLH	istina	4,537	3,967	4,130	0,163	-0,048	0,027	0,075	
CELKOVÝ DLH	 	 	 	 	 	 	 	 	
ZDRAVOTNÍCKE ZARIADENIA	istina	9,141	13,497	15,862	2,365	0,363	0,394	0,031	
ZDRAVOTNÉ POIŤOVNE	istina	11,964	12,485	11,783	-0,702	0,043	-0,117	-0,160	
CELKOVÝ DLH SPOLU	istina	21,105	25,982	27,645	1,663	0,406	0,277	-0,129	
	Sledovanie dlhu v rezorte zdravotníctva prebieha v troch rovinách:
1.	dlh zdravotníckych zariadení v pôsobnosti Ministerstva zdravotníctva SR
2.	dlh zdravotníckych zariadení delimitovaných na obce a VÚC a transformovaných na neziskové organizácie
3.	dlh zdravotných poisťovní
3.1  Dlh zdravotníckych zariadení v pôsobnosti MZ SR  k 30.6.2004
Zdravotnícke zariadenia,  ktoré sú v pôsobnosti Ministerstva zdravotníctva SR, dosiahli k 30.6.2004 výšku dlhu na istine 13,070 mld. Sk a na penále 2,573 mld. Sk. Z celkového dlhu tvorí penále asi 16,4 %. V I. polroku 2004 rástol dlh priemerne mesačne cca o 0,265 mld. Sk a to i napriek tomu, že niektoré zdravotnícke zariadenia vykazujú pokles zadĺženosti, resp. zastabilizovanie dlhu.

Externý dlh zdravotníckych zariadení sa od začiatku roku zvýšil o 1,605 mld. Sk. U vnútorného dlhu, čo je dlh voči zdravotným poisťovniam za neodvedené poistné, je vykázaný pokles o 18 mil. Sk. 
Štruktúra dlhu v porovnaní s predchádzajúcim rokom sa nezmenila, naďalej dominuje zadĺženosť voči verejným inštitúciám, predovšetkým voči Sociálnej poisťovni, ktorá je 38% z celkovej výšky dlhu. Významnou mierou sa na dlhu voči  tejto inštitúcii podieľa penále, ktoré predstavuje 29%.
 
3.2    Dlh zdravotníckych zariadení delimitovaných pod obce a VÚC a transformovaných na neziskové organizácie
 Zdravotnícke zariadenia,  delimitované na obce a VÚC, príp. transformované na neziskové organizácie  dosiahli k 30.6.2004 výšku dlhu na istine 2,792 mld. Sk a na penále 0,571 mld. Sk. Z celkového dlhu tvorí penále asi 17,0%. Hoci sa dynamika zadlžovania v porovnaní s predchádzajúcim rokom znížila, aj tak dlh rástol priemerne mesačne cca o 0,13 mld. Sk. 

	Podobne ako u zdravotníckych zariadení v pôsobnosti Ministerstva zdravotníctva SR, došlo aj u delimitovaných a transformovaných zdravotníckych zariadení k zníženiu vnútorného dlhu od začiatku roka o 24 mil. Sk. Externý dlh narástol o 0,802 mld. Sk. Ak vezmeme do úvahy, že za rok 2003 vyprodukovali zdravotnícke zariadenia externý dlh vo výške 1,906 mld. Sk, dá sa predpokladať, že postupne po realizácii opatrení, ktoré bol a je nútený robiť manažment nemocníc, možno  postupne očakávať stabilizáciu dlhu. 										Štruktúra „nových dlhov“ u delimitovaných a transformovaných zdravotníckych zariadení zostáva podobná ako v období, keď tieto zariadenia boli v pôsobnosti Ministerstva zdravotníctva SR. Naďalej sa vytvára dlh hlavne voči verejným inštitúciám.					V priebehu I. polroku 2004 bolo na neziskové organizácie transformovaných ďalších 5 zdravotníckych zariadení – Psychiatrická nemocnica Michalovce, Vysokošpecializovaný odborný ústav geriatrický Košice, Šrobárov ústav detskej tuberkulózy a respiračných chorôb Dolný Smokovec, Špecializovaná nemocnica ortopedickej protetiky Bratislava a Vysokošpecializovaný ústav tuberkulózy a respiračných chorôb Nitra – Zobor. Tieto zaslali prehľad neuhradených faktúr ku  dňu prechodu spoločnosti Veriteľ, a.s., ktorá postupne bude realizovať ich oddĺženie.

3.3    Dlh zdravotných poisťovní

Dlh zdravotných poisťovní k 30.6.2004 bol vo výške 11,78 mld. Sk.  V tejto sume je zahrnutý vonkajší i vnútorný dlh a tiež memorandové položky – istina. V porovnaní s koncom predchádzajúceho roku, došlo k  zníženiu dlhu o 0,702 mld. Sk. Pokles dlhu sa začal prejavovať už koncom minulého roku v mesiacoch november a december 2003, kedy  bola poskytnutá finančná pôžička od spoločnosti Veriteľ, a.s. Od tohto obdobia možno hodnotiť dlh zdravotných poisťovní ako stabilizovaný.

	Vonkajší dlh zdravotných poisťovní poklesol od začiatku roka o 0,907 mld. Sk. Je tu zreteľný pokles predovšetkým dlhu za lieky a zdravotnícke pomôcky, ktorý sa v mesiacoch apríl – jún pohyboval vo výške okolo 2,20 mld. Sk a  jeho výška v decembri bola ešte 3,28 mld. Sk. Vnútorný dlh vzrástol za I. polrok o 0,205 mld. Sk. V memorandových položkách je zahrnutá návratná finančná výpomoc a pôžička od spoločnosti Veriteľ, a.s. V tomto prípade sa však nejedná o dlh, ale o záväzok v lehote splatnosti a jeho výška sa od konca roku 2003 nezmenila.